wickkiey/tamil-wikipedia-markdown huggingface dataset:
# சாப்மானைட்டு



**சாப்மானைட்டு** (*Chapmanite*) என்பது Fe<sub>2</sub>Sb(SiO<sub>4</sub>)<sub>2</sub>(OH) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். நெசோசிலிகேட் குழுவைச் சேர்ந்த ஒர் அரிய சிலிக்கேட்டு கனிமமான இது 1924 ஆம் ஆண்டு கண்டுபிடிக்கப்பட்டது. டொராண்டோ பல்கலைக்கழகத்தில் புவியியல் பேராசிரியராக பணியாற்றி மறைந்த எட்வர்ட் இயான் சாப்மான் (1821–1904) நினைவாக சாப்மானைட்டு எனப் பெயரிடப்பட்டது.  

பன்னாட்டு கனிமவியல் சங்கம் சாப்மனைட்டு கனிமத்தை Cpm என்ற குறியீட்டால் அடையாளப்படுத்துகிறது.  

வேதியியல் ரீதியாக, இக்கனிமம் ஓர் இரும்பு ஆண்டிமனி சிலிகேட்டு ஆகும். பிசுமத்தோபெரைட்டுடன் நெருங்கிய தொடர்புடையதாகவும் உள்ளது. அலுமினிய அசுத்தங்களைக் கொண்டிருக்க்கும். வெள்ளிச் சுரங்கங்களுடன் நெருக்கமாக தொடர்புடையதாக குறிப்பாக கனடாவின் ஒண்டாரியோவில் உள்ள கீலி சுரங்கம், நெய்சில் கிராஃபைட்டு கொண்ட குவார்ட்சு நரம்புகளில் காணப்படுகிறது. தூள் போன்ற, மஞ்சள்-பச்சை, அரை ஒளி ஊடுருவக்கூடிய திடப்பொருளின் வடிவத்தை எடுத்து, அதே நிறத்தில் ஒரு கோடுகளை விட்டுச்செல்கிறது. ஆரம்பகால செருமன் நூல்கள் இந்த கனிமத்தை ஆண்டிமோன்-ஐப்போகுளோரைட்டு என்று குறிப்பிட்டுள்ளன.  

சமீபத்தில் தென்னாப்பிரிக்காவின் புசுவெல்ட்டு தொடர் பாறைகளில் கைவிடப்பட்ட அர்ச்செண்ட்டு ஈய சுரங்கத்தில் தெற்கு அரைக்கோளத்தில் சாப்மானைட்டு மீண்டும் கண்டுபிடிக்கப்பட்டது.
# மால்டா சட்டமன்றத் தொகுதி


**மால்டா சட்டமன்றத் தொகுதி** (Maldaha Assembly Constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது மால்டா மாவட்டத்தில் அமைந்துள்ளது. இது மால்தாகா வடக்கு மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். மால்டா, பட்டியல் சாதியினருக்கு ஒதுக்கப்பட்டுள்ளது.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2011 | பூபேந்திர நாத் ஆல்டர் (அர்சூன்) | rowspan =2 | இந்திய தேசிய காங்கிரசு |
| 2016 |  |  |  |
| 2021 | கோபால் சந்திர சகா | பாரதிய ஜனதா கட்சி | } |

## தேர்தல் முடிவுகள்
### 2021
# பற்சக்கர வால் வால்காகம்



**பற்சக்கர வால் வால்காகம்** (*ratchet-tailed treepie*-*தெம்னுரசு தெம்னுரசு*) என்பது கார்விடே குடும்பத்தைச் சேர்ந்த ஒரு பறவை சிற்றினமாகும். இந்தச் சிற்றினம் **வெட்டுப்பள்ள வால் வால்காகம்** என்றும் அழைக்கப்படுகிறது. இது ***தெம்னுரசு*** பேரினத்தில் உள்ள ஒரே ஒரு சிற்றினமாகும்.  

இந்தச் சிற்றினம் தென்கிழக்கு ஆசியாவிலும் சீனாவிலும் வேறுபட்ட பரவலைக் கொண்டுள்ளன. தெற்கு தாய்லாந்திலும், தெற்கு வியட்நாமிலும், மத்திய மற்றும் வடக்கு வியட்நாம், லாவோஸிலும், சீனாவின் ஹைய்நானிலும் காணப்படுகிறது. இதன் இயற்கையான வாழிடம் வெப்பமண்டல ஈரப்பதமான அகன்ற பசுமையான தாழ் நிலக் காடுகளும் இரண்டாம் நிலை காடுகளும் புதர் நிலங்களும் ஆகும்.
# கேதார்நாத்து பனியாறு



**கேதார்நாத்து பனியாறு** (*Kedarnath Glacier*) இந்தியாவின் உத்தராகண்டு மாநிலத்தில் உள்ள கேதார்நாத் கோயிலுக்கு அருகில் அமைந்துள்ளது. சோராபரி பனியாறு என்ற பெயராலும் அழைக்கப்படுகிறது.  
கர்வால் இமயமலைத் தொடரில் உள்ள ஒரு குறிப்பிடத்தக்க பனியாறான இது சுமார் 6,000 மீட்டர் (20,000 அடி) உயரத்தில் அமைந்துள்ளது. 3,800 மீட்டர் (12,500 அடி) வரை நீண்டுள்ளது. பனியாற்றின் உருகும் நீர் மந்தாகினி ஆற்றுக்கு நீரளிக்கிறது. மந்தாகினி ஆறு இப்பகுதிக்கு முக்கிய நீர் ஆதாரமாகும்.
# கலாசுனி வனவிலங்கு சரணாலயம்

**கலாசுனி வனவிலங்கு சரணாலயம்** (*Khalasuni Wildlife Sanctuary*) இந்தியாவின் ஒடிசா மாநிலத்தில் உள்ள சம்பல்பூர் மாவட்டத்தில் அமைந்துள்ளது. இச்சரணாலயம் சம்பல்பூர் யானைகள் காப்பகத்தின் ஒரு பகுதியாகும். கலாசுனி-சட்கோசியா வழித்தடமானது மாநிலத்தின் முக்கியமான யானை வழித்தடங்களில் ஒன்றாகும். உசாகோதி காட்டுயிர் சரணாலயம் கலாசுனி வனவிலங்கு சரணாலயத்திற்கு அருகில் உள்ளது.  

## விலங்குகள்
கலாசுனி வனவிலங்கு சரணாலயத்தில் யானைகள், புனுகுப்பூனைகள், சிறுத்தைகள், ஓநாய்கள், மயில்கள், காட்டுக்கோழி, இருவாய்க் குருவிகள் போன்றவை உள்ளன.
# இங்கிலிசு பசார் சட்டமன்றத் தொகுதி


**இங்கிலிசு பசார் சட்டமன்றத் தொகுதி** (English Bazar Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது மால்டா மாவட்டத்தில் அமைந்துள்ளது. இங்கிலிசு பசார், மால்தாகா வடக்கு மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1971 | பிமல் காந்தி தாசு | rowspan =2 | இந்தியப் பொதுவுடைமைக் கட்சி |
| 1972 |  |  |  |
| 1977 | சைலன் சர்க்கார் | rowspan =4 | இந்தியப் பொதுவுடமைக் கட்சி (மார்க்சிஸ்ட்) |
| 1982 |  |  |  |
| 1987 |  |  |  |
| 1991 | பிரபாத் ஆச்சார்யா |  |  |
| 1996 | கௌதம் சக்ரவர்த்தி | இந்திய தேசிய காங்கிரசு |  |
| 2001 | சமர் ராய் | இந்தியப் பொதுவுடமைக் கட்சி (மார்க்சிஸ்ட்) |  |
| 2006 | கிருசுணேந்து நாராயண் சௌத்ரி | rowspan =2 | இந்திய தேசிய காங்கிரசு |
| 2011 |  |  |  |
| 2016 | நிகார் ரஞ்சன் கோசு | சுயேச்சை |  |
| 2021 | சிறீரூப மித்ரா சவுத்ரி (நிர்பாய் தீதி) | பாரதிய ஜனதா கட்சி | } |
## தேர்தல் முடிவுகள்
### 2021
# இரா. செங்காளியப்பன்

**இரா. செங்காளியப்பன்** (*R. Sengaliappan*) என்பவர் இந்திய அரசியல்வாதியும் தமிழ்நாடு சட்டப்பேரவை முன்னாள் உறுப்பினரும் ஆவார். இவர் தற்போதைய திருப்பூர் மாவட்டம் பல்லடத்தில் உள்ள மல்லேகவுண்டம்பாளையம் கிராமத்தில் விவசாயி இராம கவுண்டர் பழனியம்மாள் இணையரின் மகனாக 1926 ஆம் ஆண்டில் பிறந்தார். இவர் 1962 சட்டமன்றத் தேர்தலில் பல்லடம் சட்டமன்றத் தொகுதியில் காங்கிரசு சார்பில் முதல் முறையாக வெற்றி பெற்று சட்டமன்ற உறுப்பினரானார். பின்னர் ஜனதா கட்சி சார்பில் சிங்காநல்லூர் தொகுதியில் 1984 ஆம் ஆண்டு நடைபெற்ற தேர்தல்களில் போட்டியிட்டு வென்றார். இவர் உடல்நல குறைவால், 2006 செப்டம்பர் 14 அன்று காலமானார்.  

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 1962 | பல்லடம் | இதேகா | 33,437 | 51.66 |
| 1984 | சிங்காநல்லூர் | ஜனதா கட்சி | 54,787 | 49.37 |
# காஞ்சிபுரம் ஆதி காமாட்சியம்மன் கோயில்


**காஞ்சிபுரம் ஆதி காமாட்சியம்மன் கோயில்** தமிழ்நாட்டில் காஞ்சிபுரம் மாவட்டம், காஞ்சிபுரம் என்னும் ஊரில் அமைந்துள்ள ஓர் அம்மன் கோயிலாகும். இக்கோயில் ஆதிபீடா பரமேஸ்வரி காளிகாம்பாள் கோயில் என்றழைக்கப்படுகிறது. இக்கோயில் காமாட்சியம்மன் கோயிலின் பின்புறம் உள்ளது.  

## மூலவர்
இக்கோயிலின் மூலவராக ஆதி காமாட்சியம்மன் பத்மாசனத்தில் தென் திசை நோக்கி அமர்ந்த நிலையில் உள்ளார். ஒரு காலத்தில் மூலவர் கருவறையில் இருந்த அம்பிகை தற்போது வீரியலட்சுமி என்ற பெயரில் தனிச்சன்னதியில் உள்ளார்.  

## சிறப்பு
இக்கோயிலில் வேறு எந்தத் தலத்திலும் காண இயலாத ஞானமும், சக்தியும் ஒருங்கிணைந்து ஒரே உருவத்தில் சக்தி லிங்கமாக காட்சி தருகிறார். அன்னையின் கரங்களில் உடுக்கை, சூலம், கபாலம் ஆகியவை உள்ளன. இது இங்கு சிறப்பாகக் கருதப்படுகிறது.  

## விழாக்கள்
இக்கோயிலில் நவராத்திரி விழா 13 நாள்கள் சிறப்பாகக் கொண்டாடப்படுகிறது.
# மோதாபாரி சட்டமன்றத் தொகுதி


**மோதாபாரி சட்டமன்றத் தொகுதி** (Mothabari Assembly constituency) என்பது என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது மால்டா மாவட்டத்தில் அமைந்துள்ளது. மோதாபாரி, மால்தாகா வடக்கு மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2011 | சபீனா யாசுமின் | rowspan =2 | இந்திய தேசிய காங்கிரசு |
| 2016 |  |  |  |
| 2021 | அகில இந்திய திரிணாமுல் காங்கிரசு | } |  |
## தேர்தல் முடிவுகள்
### 2021
# தோர்கோசு



**தோர்கோசு** (*Torgos*) என்பது பழைய உலக பிணந்தின்னிக் கழுகுப் பேரினமாகும். இதில் இரண்டு சிற்றினங்கள் உள்ளன. இவை, மடல் முக கழுகும் (***தோர்கோசு*** திராச்செலியோடோசு) அசர்பைஜானின் பிலிசுடோசின் காலத்தின் பிற்பகுதியில் காணப்பட்ட புதைபடிவ இனமான *தோர்கோசு பிளாட்டிசெபாலசு* மற்றும் மத்திய பிலிசுடோசினில் சீனாவிலிருந்து பெயரிடப்படாத புதைபடிவச் சிற்றினம் ஆகும்.
# நியூலாந்து (நாகாலாந்து)


**நியூலாந்து** (*Niuland*), வடகிழக்கு இந்தியாவின் நாகாலாந்து மாநிலத்தில் உள்ள நியூலாந்து மாவட்டத்தின் நிர்வாகத் தலைமையிடமும் பேரூராட்சியும் ஆகும். இது மாநிலத் தலைநகரான கோகிமாவிற்கு வடமேற்கே 80.8 கிலோமீட்டர் தொலைவிலும் திமாப்பூருக்கு கிழக்கே 33.9 கிலோமீட்டர் தொலைவிலும் உள்ளது. இந்நகரத்தில் சூமி பழங்குடி நாகா மக்கள் பெரும்பான்மையாக வாழ்கின்றனர்.  
## மக்கள் தொகை பரம்பல்
2011ஆம் ஆண்டின் இந்திய மக்கள் தொகை கணக்கெடுப்பின்படி 238 குடியிருப்புகள் கொண்ட நியூலாந்தின் மக்கள் தொகை 1158 ஆகும். இதன் மக்கள் தொகையில் பட்டியல் பழங்குடிகள் 946 உள்ளனர். மக்கள் தொகையில் 6 வயதிற்குட்பட்ட குழந்தைகள் 14.77% வீதம் உள்ளனர். பாலின விகிதம் 1000 ஆண்களுக்கு 946 பெண்கள் வீதம் உள்ளனர். சராசரி எழுத்தறிவு 93.62% ஆக உள்ளது.
# நியோகிப்சு


**நியோகிப்சு** (*Neogyps*) என்பது பழைய உலக பிணந்தின்னிக் கழுகுகளின் அழிந்துபோன ஒரே சிற்றினத்தினைக் கொண்ட பேரினமாகும். வகைப்பாட்டியலில் "பழைய உலக" கழுகு என வகைப்படுத்தப்பட்டபோதிலும், இது புதிய உலகத்தைப் பூர்வீகமாகக் கொண்டது. இதன் புதைபடிவங்கள் மேற்கு வட அமெரிக்காவில் கண்டுபிடிக்கப்பட்டுள்ளன. இதில் தெற்கு கலிபோர்னியாவின் லா பிரியா தார் குழிகள் அடங்கும். இது பிளிசுடோசின் காலத்தைச் சேர்ந்தது. பல உருவவியல் பண்புகள் *நியோகிப்சு*, *ஜிபெய்டினே* என்ற துணைக்குடும்பத்துடன் நெருக்கமாகத் தொடர்புடையது என்று கூறுகின்றன.
# சுசாப்பூர் சட்டமன்றத் தொகுதி


**சுசாப்பூர் சட்டமன்றத் தொகுதி** (Sujapur Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது மால்டா மாவட்டத்தில் அமைந்துள்ளது. சுசாப்பூர், மால்டா தெற்கு மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2021 | அப்துல் கனி | அகில இந்திய திரிணாமுல் காங்கிரசு |  |
| 2016 | இசா கான் சவுத்ரி | rowspan=2 | இந்திய தேசிய காங்கிரசு |
| 2011 | அபு நாசர் கான் சௌத்ரி | } |  |

## தேர்தல் முடிவுகள்
### 2021
# வெளியீட்டாளர் இன அடையாளங்காட்டி

**வெளியீட்டாளர் இன அடையாளங்காட்டி **(*Publisher Item Identifier*) என்பது ஆவணங்களை அடையாளம் காணப் பல அறிவியல் ஆய்விதழ் வெளியீட்டாளர்களால் பயன்படுத்தப்படும் ஒரு தனித்துவமான அடையாளம் ஆகும். இதில் வெளியீட்டின் முன்பே இருக்கும் பன்னாட்டுத் தர தொடர் எண் அல்லது ஐ. எஸ்.பி. என்.-ஐப் பயன்படுத்துகிறது. மேலும் மூல வெளியீட்டு வகைக்கு ஓர் எழுத்து, ஓர் உருப்படி எண், சோதனை இலக்கத்தைச் சேர்க்கிறது.  

இந்த அமைப்பு 1996-ஆம் ஆண்டில் அமெரிக்க வேதியியல் சங்கம், அமெரிக்க இயற்பியல் நிறுவனம், அமெரிக்க இயல் சங்கம், எல்செவியர் அறிவியல், ஐ. இ. இ. இ. அமைப்புகளால் ஏற்றுக்கொள்ளப்பட்டது  

## வடிவம்
ஒரு வெளியீட்டாளர் அடையாளங்காட்டி என்பது 17-எழுத்துக்களைக் கொண்ட தொடர் ஆகும். இதில் பின்வருவன அடங்கும்:  

- மூல வெளியீட்டைக் குறிக்க ஓர் எழுத்து வகை: "S" = ஐ. எசு. எசு. எண். தொடர் வரிசை, "B" = ஐ. எசு. பி. எண். புத்தகம்
- ஐ. எசு. எசு. எண். (8 இலக்கங்கள் அல்லது ஐ. எசு. பி. எண். (வெளியீட்டு உருப்படி முதன்மையாக ஒதுக்கப்பட்ட தொடர் அல்லது புத்தகத்தின் 10 எழுத்துக்கள்)
- தொடர்களைப் பொறுத்தவரை, 8 இலக்க ஐ. எஸ். எஸ். என் மற்றும் ஒரு ஐ. எஸ், பி. என் ஆகியவற்றுக்கு இடையிலான வேறுபாட்டைத் தெரிவிக்கக் கூடுதல் இரண்டு இலக்க எண் (பரிந்துரைக்கப்பட்டவை நாட்காட்டி ஆண்டின் கடைசி இரண்டு இலக்கங்கள், இது வெளியீட்டுத் தேதிக்கு ஒத்ததாக இருக்க வேண்டிய அவசியமில்லை)
- வெளியீட்டாளரால் ஒதுக்கப்பட்ட 5 இலக்க எண், இது தொடர் அல்லது புத்தகத்திற்குள் வெளியீட்டு உருப்படிக்குத் தனித்துவமானது
- ஒரு சோதனை இலக்கம் (0-9 அல்லது X)

ஒரு வெளியீட்டாளர் அடையாளங்காட்டி அச்சிடப்படும் போது (ஒரு தரவுத்தளத்தில் சேமிக்கப்படுவதை விட) 17-எழுத்து சரம் நிறுத்தற்குறி எழுத்துக்களுடன் நீட்டிக்கப்படலாம். இது மனிதர்களுக்கு மேலும் படிக்கக்கூடியதாக இருக்கும்,உ.ம். Sxxx-xxxx (yy) iiiii-d அல்லது Bx-xxx-xxxx-x/iiiiii-D.  

## உதாரணம்

-
# விக்கிப்பீடியா:முதற்பக்கக் கட்டுரைகள்/ஏப்ரல் 13, 2025

<div id="mp-tfa-img">  

</div>  
**கேரளம்** என்பது இந்தியாவின் மலபார் கடற்கரையில் அமைந்துள்ள ஒரு மாநிலம் ஆகும். 1956 மாநில மறுசீரமைப்புச் சட்டத்தின் முறையைப் பின்பற்றி 1956 நவம்பர் 1 அன்று இது உருவாக்கப்பட்டது. கொச்சி, மலபார், தென் கன்னட மாவட்டம் மற்றும் திருவாங்கூரின் அப்போதைய பகுதிகளின் மலையாளம் பேசிய பகுதிகளை இணைத்து இது உருவாக்கப்பட்டது. 38,863 சதுர கிலோமீட்டர் பரப்பளவுடன், 21-ஆவது மிகப் பெரிய இந்திய மாநிலமாக கேரளம் உள்ளது. இதற்கு வடக்கு, வடகிழக்கே கருநாடகமும், கிழக்கு, தெற்கே தமிழ்நாடும், மேற்கே இலட்சத்தீவுக் கடலும் எல்லைகளாக உள்ளன. **மேலும்...**  
---
<div id="mp-tfa-img">  

</div>  
**டேனியக் கோட்டை** என்பது தமிழ்நாட்டின் தரங்கம்பாடியில், வங்கக் கடலை ஒட்டியுள்ள ஒரு டென்மார்க் நாட்டவர்களின் கோட்டையாகும். இக்கோட்டை தஞ்சை அரசரான இரகுநாத நாயக்கருடன் டென்மார்க்கு அதிகாரியான ஓவ் கிட் என்பவரால் ஒப்பந்தம் செய்ய்யப்பட்டு பொ.ஊ. 1620 இல் கட்டப்பட்டது. இந்தக் கோட்டையே டென்மார்க்கர்களின் கோட்டைகளில் இரண்டாவது பெரிய கோட்டையாகும். இக்கோட்டை தரங்கம்பாடியோடு 1845 ஆண்டில் பிரித்தானியருக்கு விற்கப்பட்டது. அதன் பிறகு இந்த ஊரும் இக்கோட்டையும் தம் சிறப்பை இழந்தன. இந்தியா விடுதலையான 1947-க்குப் பின்னர் 1978 வரை இக்கோட்டை தமிழ்நாட்டு அரசால் ஆய்வு மாளிகையாகப் பயன்படுத்தப்பட்டது. அதன்பிறகு தமிழக தொல்லியல் துறையின் கட்டு்ப்பாட்டில் இருந்து வருகிறது. தற்போது அகழ் வைப்பகம் என்னும் அருங்காட்சியகம் செயல்பட்டு வருகிறது. **மேலும்...**
# பாக்யோங்



**பாக்யோங்** (*Pakyong*), வடகிழக்கு இந்தியாவின் சிக்கிம் மாநிலத்தின் தென்கிழக்கில் உள்ள பாக்யோங் மாவட்டத்தின் நிர்வாகத் தலைமையிடமும், நகராட்சியும் ஆகும். இமயமலையில் அமைந்த இந்நகரம், கடல் மட்டத்திலிருந்து 4646 அடி (1700 மீட்டர்) உயரத்தில் உள்ளது. சிக்கிம் மாநிலத் தலைநகரான கேங்டாக்கிற்கு தெற்கே 24.6 கிலோமீட்டர் தொலைவில் இந்நகரம் உள்ளது. இந்நகரத்தில் பாக்யோங் வானூர்தி நிலையம் அமைந்துள்ளது. இந்நகரத்தில் இந்திய வேளாண் ஆராய்ச்சிக் குழுமத்தின் தேசிய ஆர்க்கிட் மையம் உள்ளது.  
## போக்குவரத்து
### நெடுஞ்சாலைகள்
மேற்கு வங்காளத்தையும், சிக்கிமையும் இணைக்கும் தேசிய நெடுஞ்சாலை 717அ பாக்யோங் நகரம் வழியாகச் செல்கிறது.  
### தொடருந்து நிலையம்
இதன் அருகே 21 கிலோமீட்டர் தொலைவில் ராங்போ எனும் ஊரில் தொடருந்து நிலையம் உள்ளது.  

### வானூர்தி நிலையம்
இந்நகரத்தில் பாக்யோங் வானூர்தி நிலையம் உள்ளது.  
## பண்பாடு
இந்நகரத்தில் நேபாளி மொழி, சிக்கிமிய மொழி, லெப்சா மொழி, திபெத்திய மொழிகள் பேசும் பட்டியல் பழங்குடிகள் பெரும்பான்மையாக உள்ளது. மேலும் ஆங்கிலம் மற்றும் இந்தி மொழிகளும் பேசப்படுகிறது.
# சோரெங்


**சோரேங்** (*Soreng*), வடகிழக்கு இந்தியாவின் சிக்கிம் மாநிலத்தில் தெற்கில் உள்ள சோரெங் மாவட்டத்தின் நிர்வாகத் தலைமையிடமும், பேரூராட்சியும் ஆகும். இந்நகரம், மாநிலத் தலைநகரான கேங்டாக்கிற்கு தென்மேற்கே 100 கிலோமீட்டர் தொலைவிலும்: மேற்கு வங்காளத்தின் டார்ஜீலிங் நகரத்திற்கு வடமேற்கே 42.6 கிலோமீட்டர் தொலைவில் உள்ளது. உள்ளது. இது கடல் மட்டத்திலிருந்து 4,314 அடி உயரத்தில் இமயமலையில் உள்ளது இந்நகரம் சிக்கிம் மக்களவைத் தொகுதிக்கு உட்பட்டது.  
## மக்கள் தொகை பரம்பல்
2011ஆம் ஆண்டின் இந்திய மக்கள் தொகை கணக்கெடுப்பின்படி 887 குடியிருப்புகள் கொண்ட சொரெங் பேரூராட்சியின் மக்கள் தொகை 3818 ஆகும். அதில் 1937 ஆண்கள் மற்றும் 1881 பெண்கள் உள்ளனர். இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 100 மற்றும் 1,490 பேர்கள் உள்ளனர். மக்கள் தொகையில் 6 வயதிற்குட்பட்ட குழந்தைகள் 9.64% வீதம் உள்ளனர். பாலின விகிதம் 1000 ஆண்களுக்கு 971 பெண்கள் வீதம் உள்ளனர். சராசரி எழுத்தறிவு 83.39% ஆக உள்ளது.இந்நகரத்தில் வட்டார மொழிகளான நேபாளி மொழி, சிக்கிமிய மொழி, குரூங் மொழி, லிம்பு மொழி, நேவாரி மொழி தமாங் மொழிகள் பேசப்படுகிறது.
# பிரீத் விகார்


**பிரீத் விகார்** (*Preet Vihar*), இந்தியாவின் தில்லி மாநிலத்தில் உள்ள கிழக்கு தில்லி மாவட்டம் மற்றும் பிரீத் விகார் வருவாய் வட்டத்தின் நிர்வாகத் தலைமையிடம் ஆகும். இது புது தில்லிக்கு கிழக்கே 8.9 கிலோமீட்டர் தொலைவில் உள்ளது. இது தில்லி மாநகராட்சியில் உள்ள ஒரு பகுதி ஆகும். முன்னர் பிரீத் விகார் பகுதி பழைய கிழக்கு தில்லி மாநகராட்சி பகுதியில் இருந்தது.  
## பிரீத் விகார் வருவாய் வட்டப் பகுதிகள்
1. பிரீத் விகார்
1. தால்லோ புரா
1. காரோலி
1. சில்லா சரோதா பங்கர்
1. கொண்டி, கணக்கெடுப்பில் உள்ள ஊர்
1. கரோண்டா நீம்கா பங்கர் எனும் பட்பர் கஞ்ச், கணக்கெடுப்பில் உள்ள ஊர்
1. சில்லா சரோதா காதர், கணக்கெடுப்பில் உள்ள ஊர்
## மெட்ரோ நிலையம்
பிரீத் விகாரில் மெட்ரோ இரயில் நிலையம் உள்ளது.  
## மக்கள் தொகை பரம்பல்
பிரீத் விகார் வருவாய் வட்டத்தின் மக்கள் தொகை 10,62,568 ஆகும்.
# வைசுணவ்நகர் சட்டமன்றத் தொகுதி



**வைசுணவ்நகர் சட்டமன்றத தொகுதி** (Baisnabnagar Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது மால்டா மாவட்டத்தில் அமைந்துள்ளது. வைசுணவ்நகர், மால்டா தெற்கு மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  
## சட்டமன்ற உறுப்பினர்கள்
| ஆண்டு | வேட்பாளர் | கட்சி |  |
| --- | --- | --- | --- |
| 2009 | கசேம் கான் சவுத்ரி | rowspan=3 | இந்திய தேசிய காங்கிரசு</br> |
| 2011 | இசாக் கான் சவுத்ரி |  |  |
| 2014 | அபு காசம் கான் சவுத்ரி |  |  |
| 2016 | சுவாதீன் குமார் சர்க்கார் | rowspan =2 | பாரதிய ஜனதா கட்சி</br> |
| 2019 | சிறீரூபா மித்ரா சவுத்ரி |  |  |
| 2021 | சந்தனா சர்க்கார் | அகில இந்திய திரிணாமுல் காங்கிரசு | } |

## தேர்தல் முடிவுகள்
### 2021
# அர்மா கொண்டா



**அர்மா கொண்டா** (*Arma Konda*) அல்லது **சீதம்மா கொண்டா** என்பது கிழக்குத் தொடர்ச்சி மலையின் வடக்குப் பகுதியில் கோதாவரி ஆற்றுப் படுகையில் அமைந்துள்ள ஒரு மலைச் சிகரமாகும். இது இந்தியாவில் ஆந்திரப் பிரதேசத்தின் அல்லூரி மாவட்டத்தில் படேரு கிராமத்திற்கு வடக்கே மதுகுல கோண்டா துணை வரம்பில் அமைந்துள்ளது.  

சுமார் 1, 680 மீட்டர் (5,510 ) உயரத்தில் உள்ள அர்மா கொண்டா அல்லது சீதம்மா கொண்டா என்பது ஆந்திரப் பிரதேசத்தின் மிக உயரமான மலை சிகரமாகும்.  

அர்மா கொண்டா இதன் நிலப்பரப்பு தனிமைப்படுத்தலின் அடிப்படையில் இந்தியாவில் ஆனைமுடிக்கு அடுத்தபடியாக இரண்டாவது இடத்தில் உள்ளது. இந்த சிகரம் 907 கிலோமீட்டர் (564 மைல்) தனிமைப்படுத்தப்பட்டுள்ளது.
# நமிகா லா



**நமிகா லா** (*Namika La*) என்பது இந்தியா லடாக் இமயமலை சாசுக்கர் மலைத்தொடரில் அடி உயரத்தில் உள்ள ஒரு உயரமான மலைப்பாதை ஆகும். இது சிறீநகர்-லே நெடுஞ்சாலை குறுக்கிட்டு கடந்து செல்கிறது.  

கார்கில் மற்றும் லே இடையே உள்ள இரண்டு உயரமான கணவாய்களில் நமிகா லா கணவாயும் ஒன்றாகும். மற்றொன்று இன்னும் உயர்ந்த போட்டு லா கணவாய் ஆகும்.  

கணவாய்க்கு மேற்கத்திய அணுகுமுறை வாகா ரோங் பள்ளத்தாக்கு வழியாக உள்ளது. இது முல்பேக்கு கிராமத்திற்கு மேலே உள்ள ஒரு நீரற்ற கிளை பள்ளத்தாக்கிற்கு ஒரு வழித்தடமாக அமைகிறது. கணவாய்க்கு கிழக்கே மற்றொரு கிளை பள்ளத்தாக்கு (சங்கேளுமா ஆற்றுப் பள்ளத்தாக்கின் சரக்சு லுங்பா) புத்த கர்பூவுக்கு அருகில் உள்ளது.
# பலவான் மலை அணில்



**பலவான் மலை அணில்** (*Palawan montane squirrel* (*சுந்தாசையூரசு ராபோரி*) என்பது சையூரிடே குடும்பத்தைச் சேர்ந்த கொறித்துண்ணியின் சிற்றினமாகும். இது பிலிப்பீன்சில் மட்டும் காணப்படும் அகணிய உயிரி ஆகும். இதன் இயற்கையான வாழிடம் மிதவெப்ப மண்டல அல்லது வெப்பமண்டல வறண்ட காடுகள் ஆகும்.
# புரூக் அணில்



**புரூக் அணில்** (*Brooke's squirrel-சுந்தாசையூரசு புரூக்கே*) என்பது சையூரிடே குடும்பத்தைச் சேர்ந்த கொறிணி சிற்றினமாகும். இது இந்தோனேசியாவிலும் மலேசியாவிலும் காணப்படுகிறது. இதன் இயற்கையான வாழிடம் மிதவெப்பமண்டல அல்லது வெப்ப மண்டல வறண்ட காடுகள் ஆகும். இது வாழிட இழப்பால் அச்சுறுத்தப்படுகிறது. இது சார்லஸ் புரூக் பெயரால் அழைக்கப்பட்டது. சரவாக் இரண்டாவது வெள்ளை இராசா ஓல்டுபீல்டு தாமசு சார்லஸ் ஹோஸ் மவுண்ட் டுலிட் சேகரித்த மாதிரியிலிருந்து விவரிக்கப்பட்டது.
# அமரண்டைட்டு


பன்னாட்டு கனிமவியல் சங்கம் அமரண்டைட்டு கனிமத்தை Ama என்ற குறியீட்டால் அடையாளப்படுத்துகிறது.  

அமரண்டைட்டு முச்சரிவச்சு படிக அமைப்பில் காணப்படுகிறது. அதாவது படிகவியல் ரீதியாக, இது ஒரே ஒரு சமச்சீர் மடிப்பை மட்டுமே கொண்டுள்ளது. சரியாக ஒரே மாதிரியாக இருக்க 360 பாகை சுழற்றப்பட வேண்டும். முச்சரிவச்சு படிகம் என்பதால் அமரண்டைட்டு ஈரச்சு ஒளியியல் வகுப்பில் அடங்கும். அச்சுப் 90 பாகைக்குச் சமமாக இருக்காது. ஒவ்வொரு அச்சின் பக்கமும் ஒரே நீளத்திலும் இருக்காது. அமரண்டைட்டு திசைமாறுபாட்டுப் பண்பு கொண்டதாகும். அதாவது, ஒளியின் வேகம் படிகவியல் திசையைப் பொறுத்து மாறுபடும். மேலும் ஒன்றுக்கு மேற்பட்ட ஒளிவிலகல் குறியீடுகளும் கொண்டிருக்கும்.  

அமரண்டைட்டு மிகவும் அரிதான ஒரு கனிமமாகும். சிலி நாட்டின் வெள்ளிச் சுரங்க மாவட்டமான கரோகோல்சு போன்ற ஓரிரு இடங்களில் மட்டுமே இதைக் காணலாம். இரும்பின் மூலமாக இருந்தாலும், இரும்புக்காக வெட்டியெடுக்க போதுமான அமரண்டைட்டு கனிமம் கிடைப்பதில்லை. இருப்பினும், படிக வடிவத்தில் காணப்படும்போது இதன் சிவப்பு ஆரஞ்சு நிறம் சேகரிப்பாளர் பொருளாக மதிப்பை அளிக்கிறது.
# காஞ்சிபுரம் பச்சைவண்ணப்பெருமாள் கோயில்


**காஞ்சிபுரம் பச்சைவண்ணப் பெருமாள் கோயில்** தமிழ்நாட்டில் காஞ்சிபுரம் மாவட்டம், காஞ்சிபுரம் என்னும் ஊரில் அமைந்துள்ள ஒரு பெருமாள் கோயிலாகும்.  

## மூலவர்
இக்கோயிலின் மூலவராக பச்சைவண்ணப்பெருமாள் உள்ளார். அவர் மரகத மேனியுடன் பச்சை நிறத்தில் நின்ற கோலத்தில் உள்ளார். தாயார் மரகதவல்லி ஆவார். இக்கோயிலின் தீர்த்தம் சக்கர தீர்த்தம் ஆகும். இத்தலத்திற்கு நேர் எதிரில் திவ்யதேசங்களில் ஒன்றான பவளவண்ணப்பெருமாள் கோயில் உள்ளது.  

## விழாக்கள்
இக்கோயிலில் வைகாசி விசாகம், திருமஞ்சனம், வைகுண்ட ஏகாதசி ஆகிய விழாக்கள் சிறப்பாகக் கொண்டாடப்படுன்றன. புத்திர தோசம், நாக தோசம் நீங்க இங்கு வேண்டிக்கொள்கின்றனர்.
# பழங்குடி இளைஞர் கூட்டமைப்பு



**பழங்குடி இளைஞர் கூட்டமைப்பு** (*Tribal Youth Federation*) என்பது இந்தியாவின் திரிபுரா மாநிலத்தில் உள்ள இந்திய சனநாயக இளைஞர் கூட்டமைப்பு<nowiki/>டன் இணைந்த ஓர் அமைப்பாகும். மாநிலத்தின் பழங்குடி இளைஞர்களை, பழங்குடி இளைஞர் கூட்டமைப்பு ஒன்றிணைக்கிறது. இவ்வமைப்பு ஒரு மத்தியக் குழுவைக் கொண்டுள்ளது. இவ்வமைப்பு *பினி கரத்து* என்ற இதழை வெளியிடுகிறது. பழங்குடி இளைஞர் கூட்டமைப்பின் உச்ச அமைப்பு மத்திய மாநாடு ஆகும்.  

பழங்குடி இளைஞர் கூட்டமைப்பு கணமுக்தி பரிசத்துடன் நெருக்கமான ஒருங்கிணைப்பில் செயல்படுகிறது. மேலும் இவ்வமைப்பு பெரும்பாலும் இடதுசாரி அமைப்பான கணமுக்தி பரிசத்தின் இளைஞர் பிரிவாக கருதப்படுகிறது.  

திரிபுரா உபசாதி சூபா சமிதி<nowiki/>யின் செல்வாக்கை எதிர்கொள்ள 1967ஆம் ஆண்டில் பழங்குடி இளைஞர் கூட்டமைப்பு நிறுவப்பட்டது.  

## செயல்பாடுகள்
- 14 செப்டம்பர் 2014: செய்தியாளர் கூட்டத்தில் திரிபுரா பூர்வகுடி மக்கள் முன்னணியின் கோரிக்கையான தனி மாநிலத்தை பழங்குடி இளைஞர் கூட்டமைப்பு நிராகரித்தது.
- 13 ஆகத்து 2019: பழங்குடி இளைஞர் கூட்டமைப்பு அகத்தலா நகர அரங்கத்தில் 10 அம்சக் கோரிக்கையுடன் மாநாட்டை நடத்தியது.
- 17 செப்டம்பர் 2019: இளைஞர்களின் வேலையின்மைக்கு பழங்குடி இளைஞர் கூட்டமைப்பு வேலை வாய்ப்பைக் கோரியது. திரிபுராவில் பேரணிக்கு ஒன்றை நடத்தியது
- 17 சனவரி 2020: முன்னாள் அமைச்சர் பாதல் சவுத்ரியை உடனடியாக விடுவிக்கக் கோரி பழங்குடி இளைஞர் கூட்டமைப்பு கோரியது.
# சாம்செர்கஞ்ச் சட்டமன்றத் தொகுதி


**சம்செர்கஞ்ச் சட்டமன்றத் தொகுதி** (Samserganj Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது முர்சிதாபாத் மாவட்டத்தில் அமைந்துள்ளது. சாம்செர்கஞ்ச், மால்டா தெற்கு மக்களவைத் தொகுதி உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | வேட்பாளர் | கட்சி | வாக்குகள் | % |
| --- | --- | --- | --- | --- |
| அமீருல் இசுலாம் | அகில இந்திய திரிணாமுல் காங்கிரசு | 96417 | 51.13 |  |
| சாகிதுர் ரகுமான் | இந்திய தேசிய காங்கிரசு | 70038 | 37.14 |  |
| மிலன் கோசு | பாரதிய ஜனதா கட்சி | 10800 | 5.73 |  |
| மோடகவர் ஒசைன் | இந்தியப் பொதுவுடமைக் கட்சி (மார்க்சிஸ்ட்) | 6158 | 3.27 |  |
| திப்பு சுல்தான் | இந்திய சோசலிச ஒற்றுமை மையம் (கம்யூனிஸ்ட்) | 472 | 0.25 |  |
| அலாவுதீன் எஸ்.கே | இந்திய சமூக ஜனநாயகக் கட்சி | 787 | 0.42 |  |
| சௌமித்ரா சிங் | சுயேச்சை | 846 | 0.45 |  |
| நோட்டா | நோட்டா | 3064 | 1.62 |  |
| மொத்தம் | 188582 | } |  |  |
# முசுலிம் அறிவியல் முன்னேற்ற சங்கம்

**முசுலிம் அறிவியல் முன்னேற்ற சங்கம்** (*Muslim Association for the Advancement of Science*) என்பது இசுலாமியர்களிடையே அறிவியல் மற்றும் தொழில்நுட்ப முன்னேற்றத்தை ஊக்குவிப்பதிற்கு கவனம் செலுத்தும் இசுலாமிய விஞ்ஞானிகளின் சங்கமாகும். இச்சங்கம் 1983 ஆம் ஆண்டு எம். இசட். கிர்மானியால் இந்தியாவில் நிறுவப்பட்டது.  
## பணித்திட்டம்
முசுலிம் அறிவியல் முன்னேற்ற சங்கத்தின் நோக்கம், கல்வி, அறிவியல் மற்றும் தொழில்நுட்ப ஆராய்ச்சியை சமூக ரீதியாகக் கடமையாக்குதல் ஆகும். இசுலாமிய சொற்களில் சொல்வதென்றால் பர்து கிஃபாயாகு என்பதாகும். தவிர, முசுலிம் அறிவியல் முன்னேற்ற சங்கம் பொதுவாக இந்திய முசுலிம்களின் மனநிலையிலும், குறிப்பாக முசுலிம் விஞ்ஞானிகளின் மனநிலையிலும் அதனுடன் கூடிய அறிவியல் மதிப்புகளைப் புகுத்த முயல்கிறது. முசுலிம் அறிவியல் முன்னேற்ற சங்கம் இசுலாமிய அறிவியல் இதழையும் வெளியிடுகிறது.
# தம்மசக்ரா பிரவர்தன் நாள்



**தம்மசக்ரா அனுவர்தன் நாள்** (*Dhammachakra Pravartan Din*) அல்லது **தம்மசக்ரா அனுவர்தன் திவாசு** (மொழிபெயர்ப்பு: தம்ம சக்கரத்தின் பிரகடன நாள்) என்பது இந்தியாவில் நடைபெறும் ஒரு புத்தத் திருவிழா ஆகும். அக்டோபர் 14,1956 அன்று நாக்பூரில் உள்ள தீட்சா பூமியில் பி. ஆர். அம்பேத்கர் தனது 3,80,000 ஆதரவாளர்களுடன் புத்த மதத்தினை ஏற்றுக்கொண்டதைக் கொண்டாடும் நாள் இது.  

இந்திய அரசியலமைப்பின் சிற்பியான டாக்டர் பாபாசாகேப் அம்பேத்கர் இந்து மதத்தை துறந்து புத்த மதத்தை ஏற்றுக்கொண்ட நாள் தம்மசக்ரா அனுவர்தன் நாள் ஆகும். இது முதன்மையாக ஒவ்வொரு ஆண்டும் தீட்சா பூமியில் கொண்டாடப்படுகிறது.  

ஒவ்வொரு ஆண்டும் அசோக விஜயதசமி அன்று, இலட்சக் கணக்கான பௌத்தர்கள் தீட்சா பூமியில் கூடி வெகுஜன மதமாற்றத்தைக் கொண்டாடுகிறார்கள். நாக்பூரில் உள்ள தீக்சாபூமியில் தம்மசக்ரா அனுவர்தன் நாளும் அசோக விஜயதசமி அன்று ஆயிரக்கணக்கான மக்கள் புத்த மதத்திற்கு மாறுகிறார்கள். இங்கு 2018ஆம் ஆண்டில், சுமார் 65,000 பேரும் 2019ஆம் ஆண்டில், 67,543 பேரும் புத்த மதத்திற்கு மாறினர்.
# மாணவர் நாள் (மகாராட்டிரம்)


(1891-1956) ]]  
**மாணவர் நாள்** (*Students' Day (Maharashtra)*) அல்லது **மாணவர்கள் நாள்** (மராத்தி வித்யார்த்தி நாள், வித்யார்த்தி தினம்) என்பது பாபாசாகேப் அம்பேத்கரின் பள்ளியில் சேர்ந்த நவம்பர் 7-ஐ குறிக்கிறது. 27 நவம்பர் 2017 அன்று, மகாராட்டிர அரசு நவம்பர் 7-ஐ "மாணவர் நாள்" என்று அறிவித்தது.  

பி. ஆர். அம்பேத்கரின் நினைவாக நவம்பர் 7 அன்று மகாராட்டிர முழுவதும் மாணவர் நாளாகக் கொண்டாடப்படுகிறது. மகாராட்டிர அரசின் கல்வித் துறை நவம்பர் 7-ஆம் தேதியை இந்திய மாநிலம் முழுவதும் அக்டோபர் 27,2017 அன்று 'மாணவர் நாளாக' கொண்டாட முடிவு செய்தது. மிக உயர்ந்த தரமான புலமைப்பரிசில் மற்றும் அறிவு இருந்தபோதிலும், அம்பேத்கர் தன்னை ஒரு வாழ்நாள் மாணவர் என்று கருதினார். மேலும் அவர் ஒரு சிறந்த மாணவராக மாறியதால், அவரது பள்ளி சேர்க்கை நாளை மாணவர் நாளாக அரசு அறிவித்தது. இந்த நாளில், அம்பேத்கரின் வாழ்க்கையை அடிப்படையாகக் கொண்ட பல்வேறு அம்சங்கள் குறித்த கட்டுரைப் போட்டிகள், சொற்பொழிவு, கவிதை வாசிப்பு போட்டிகள் மாநிலத்தில் உள்ள அனைத்துப் பள்ளிகள், கல்லூரிகளில் நடத்தப்படுகின்றன.  

## வரலாறு
1900 நவம்பர் 7 அன்று, அம்பேத்கர் மகாராட்டிராவின் சாத்தாராவில் ராஜ்வாடா சவுக்கில் உள்ள அரசு உயர்நிலைப் பள்ளியில் (இப்போது பிரதாப் சிங் உயர்நிலைப்பள்ளி) ஆங்கில வழி வகுப்பில் சேர்ந்தார். இங்கு இவர் 1904 வரை அதாவது நான்காம் வகுப்பு வரை கற்றார். இந்தப் பள்ளி இவரது பெயரை "பீவா இராம்ஜி அம்பேத்கர்" என்று பதிவு செய்துள்ளது. பள்ளி பதிவேட்டில் 1914 என்ற எண்ணின் முன் குழந்தையாக இருந்த பீவா [பீம்ராவ்] கையெழுத்திட்டுள்ளார். இந்த வரலாற்று ஆவணம் 2007-ஆம் ஆண்டில் பள்ளி நிர்வாகத்தின் அனுமதியுடன் தலித் அறக்கட்டளையால் அனைத்துப் பக்கங்களையும் மென்தகடிடுவதன் மூலம் பாதுகாக்கப்பட்டுள்ளது. மேலும் இது பள்ளியின் பிரதான அலுவலகத்தில் முழு மரியாதையுடன் வைக்கப்பட்டுள்ளது. தலித் அறக்கட்டளை என்பது தீண்டாமை நடைமுறைகளை ஒழிக்கத் தலித் இளைஞர் தலைமையை வலுப்படுத்துவதற்கான ஓர் அமைப்பாகும். பத்திரிகையாளரும் சதாரா பிரவர்தன் சங்கதனின் தலைவருமான அருண் ஜவாலே 2003 முதல் அம்பேத்கரின் பள்ளி சேர்க்கை நாள் அல்லது பள்ளி நுழைவு தினத்தை ஏற்பாடு செய்து வருகிறார். இந்த நாளை மாணவர் தினமாக அறிவிக்க வேண்டும் என்று அவர் பலமுறை மகாராட்டிர அரசைக் கோரியிருந்தார். பின்னர், அக்டோபர் 27,2017 அன்று, மகாராட்டிர அரசு இந்த நாளை மாணவர் தினமாக அறிவித்தது.  

## நோக்கம்
நவம்பர் 7ஆம் தேதியை மாநில மாணவர் தினமாக அறிவிக்க வேண்டும் என்று அப்போதைய மகாராட்டிரச் சமூக நீதி அமைச்சர் ராஜ்குமார் படோலிடமும் அப்போதைய கல்வி அமைச்சர் வினோத் தாவ்டேவிடமும் அருண் ஜவாலே கோரியிருந்தார். "பி. ஆர். அம்பேத்கர் பள்ளியில் சேர்ந்த நாளை நினைவுகூரும் விதமாகவும்," "கல்வி முன்னேற்றத்திற்கான ஒரே வழி மற்றும் அவர்களின் கடின உழைப்பு" ன்ற உண்மையை மாணவர்களுக்கு உணர்த்துவதற்காகவும் இந்த நாளை மாணவர் தினமாக 27 நவம்பர் 2017 அன்று கொண்டாட அரசாங்கம் முடிவு செய்தது".
# இலடாக்கு மாணவர்கள் கல்வி மற்றும் பண்பாட்டு இயக்கம்



**இலடாக்கு மாணவர்கள் கல்வி மற்றும் பண்பாட்டு இயக்கம்** (*Students' Educational and Cultural Movement of Ladakh*) என்பது இந்தியாவின் இலடாக்கில் உள்ள லே நகரத்தை தளமாகக் கொண்ட ஓர் அரசு சாரா இந்திய அமைப்பாகும். இதனை 1988ல் நிறுவியவர் சோனம் வாங்சூக் ஆவார்.  

## வரலாறு.
இலடாக்கு மாணவர்கள் கல்வி மற்றும் பண்பாட்டு இயக்கம் 2017 ஆம் ஆண்டில் இலடாக்கின் கல்வி முறையை சீர்திருத்துவதை நோக்கமாகக் கொண்டு தொடங்கப்பட்ட ஓர் அமைப்பாகும். பல்கலைக்கழகத்திலிருந்து திரும்பிய இளம் இலடாக்கிய மாணவர்கள் குழு, நவீன கல்வியில் இளைய தலைமுறையின் பிரச்சினைகள், அவர்களின் கவனம் பெறாமல் இருந்தது மற்றும் பண்பாட்டுக் குழப்பம் ஆகியவற்றைப் புரிந்துகொண்டனர். அரசு பள்ளி அமைப்பை சீர்திருத்துவது, கிராமப்புற மாணவர்களுக்கு அவர்களின் கல்வியில் உதவுவது, பொருத்தமற்ற மற்றும் உணர்ச்சியற்ற பள்ளிப் படிப்பிலிருந்து எழும் பிரச்சினைகளுக்கு இளைஞர்களை விழிப்படையச் செய்வது, தொடர்புடைய காணொலிகள் மற்றும் வானொலி நிகழ்ச்சிகளைத் தயாரிப்பது மற்றும் சூரிய வெப்பமுடைய சூழல் நட்பு கட்டிடங்களை வடிவமைத்து கட்டுவது ஆகியவை இவர்களின் செயல்பாடுகளில் அடங்கும்.  

## பெய் வளாகம்

இலடாக்கு மாணவர்கள் கல்வி மற்றும் பண்பாட்டு இயக்க வளாகம், லேவிலிருந்து 18 கி.மீ தொலைவில் உள்ள சிந்து சமவெளியில் உள்ள பெய் கிராமத்திற்கு அருகில் அமைந்துள்ளது. 1994 மற்றும் 1999 ஆம் ஆண்டுகளுக்கு  இடையில் உருவாக்கப்பட்டது. 1998 ஆம் ஆண்டில் தலாய் லாமா வளாகத்தை திறந்து வைத்தார்.  

எளிமையான, குறைந்த விலை பாரம்பரிய நுட்பங்களைப் பயன்படுத்தி கட்டப்பட்ட இந்த வளாகத்தில் இப்போது மூன்று குடியிருப்பு வீடுகள், 20 சிறிய அறை அறைகள் மற்றும் ஒரு பெரிய பள்ளி கட்டிடம் ஆகியவை உள்ளன. இவை அனைத்தும் சூரிய வெப்பத்தால் இயங்குபவையாகும். மாற்று எரிசக்தி ஆதாரங்களைப் பயன்படுத்தும் நுட்பங்களை உருவாக்குவதே இலடாக்கு மாணவர்கள் கல்வி மற்றும் பண்பாட்டு இயக்கப் பணியின் ஒரு பகுதியாகும். இலடாக்கில் ஆண்டுக்கு 300 நாள்களுக்கும் மேற்பட்ட வெயில் நாட்கள் உள்ளன. எனவே சூரியன் நம்பகமான ஆற்றல் மூலமாகவும் புதைபடிவ எரிபொருள்களுக்கு மாற்றாகவும் உள்ளது. இந்த வளாகத்தில் சுமார் 70 மாணவர்கள் மற்றும் ஒரு சில ஊழியர்கள் மற்றும் தன்னார்வலர்கள் உள்ளனர், அவர்கள் அங்கு வசித்து வருகின்றனர். வேலை செய்கின்றனர். படித்து வருகின்றனர். இந்த வளாகம் சனநாயக அடிப்படையில் மாணவர்களால் பராமரிக்கப்பட்டு, பெருமளவில் நடத்தப்படுகிறது.  

## முன்னாள் மாணவர்கள் மற்றும் ஊழியர்கள்
- சோனம் வாங்சூக், நிறுவனர்
- இசுடான்சின் தொர்செய், படத்தயாரிப்பாளர்

## நூலியல்
- Rewriting the Books in Ladakh
- Lesson from Leh son: Meet Ladakh's man of hope
# சூதி சட்டமன்றத் தொகுதி


**சூதி சட்டமன்றத் தொகுதி** (Suti Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது முர்சிதாபாத் மாவட்டத்தில் அமைந்துள்ளது. சூதி, ஜாங்கிபூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1971 | சோகுராப் | இந்திய தேசிய காங்கிரசு |  |
| 1972 | சிசு முகமது | புரட்சிகர சோசலிசக் கட்சி |  |
| 1977 | சோகுராப் | இந்திய தேசிய காங்கிரசு |  |
| 1982 | சிசு முகமது | rowspan=3 | புரட்சிகர சோசலிசக் கட்சி |
| 1987 |  |  |  |
| 1991 |  |  |  |
| 1996 | சோகுராப் | இந்திய தேசிய காங்கிரசு |  |
| 2001 | சனே ஆலம் மியன் | rowspan=2 | புரட்சிகர சோசலிசக் கட்சி |
| 2006 |  |  |  |
| 2011 | எமனி பிசுவாசு | rowspan=2 | இந்திய தேசிய காங்கிரசு |
| 2016 | குமாயூன் ரேசா |  |  |
| 2021 | எமனி பிசுவாசு | அகில இந்திய திரிணாமுல் காங்கிரசு | } |

## தேர்தல் முடிவுகள்
### 2021
# ஓவ் கிட்


**ஓவ் கிட்** (*Ove Gjedde*; 27 திசம்பர் 1594 &ndash; 19 திசம்பர் 1660) டென்மார்க்கைச் சேர்ந்த ஒரு பிரபுவும், கடற்படை அதிகாரியும் ஆவார். இவர் இந்தியாவில் தரங்கம்பாடியில் தானிசுக் குடியேற்றத்தைத் தொடங்கி அங்கு தானிசுக் குடியேற்றத்திற்கான தளமாக தானிசுக் கோட்டையையும் கட்டினார். இவர் டென்மார்க்கின் நான்காம் கிறித்தியான் மன்னரின் இறப்பிற்குப் பின்னர் உருவாக்கப்பட்ட இடைக்கால அரசாங்கத்தில் உறுப்பினராக இருந்தார்.  

## தொடக்க வாழ்க்கை

கிட் டென்மார்க்கின் இசுக்கானியா மாவட்டத்தில் 1594 ஆம் ஆன்டில் பிறந்தார். சோர்ஃப் அக்காதமியில் கல்வி பயின்றார். 1616 இல் தானிசு நீதித்துறைப் பணியகத்தில் செயலாளராக நியமிக்கப்பட்டார்.  

## பணி
1618 மார்ச் மாதத்தில், தானிசுக் கிழக்கிந்தியக் கம்பனியின் சீன, கிழக்கிந்திய வணிகத்திற்கான தளமாகப் பயன்படுத்தக்கூடிய ஒரு தானிசுக் குடியேற்றத்தை நிறுவ இந்தியாவிற்கும் இலங்கைக்கும் இவரது தலைமையில் கடற்படைக் குழு ஒன்று சென்றது. இவரது கடற்படையில் தானிசுக் கடற்படைக் கப்பல்களான எலெஃபான்டன், டேவிட், இரெசுண்ட் என்ற படகு, வணிகக் கப்பல்கள் இரண்டு ஆகியன சென்றன. 1620 இல் தரங்கம்பாடியில் தான்சுபோர்க் கோட்டையை (தானிசுக் கோட்டை) நிறுவினார். இது 200 ஆண்டுகளுக்கு தானிசுக் குடியேற்றமாக இருந்தது. கிட் 1922 மார்ச்சில் திரும்பி வந்து புருன்லா லென்னின் (இன்றைய அக்கெர்சுசு) ஆட்சியாளர் பதவியை ஏற்றுக் கொண்டார்.  

1628 ஆம் ஆண்டில், அகெர்சசு படைப்பிரிவின் லெப்டினன்ட் கர்னலாக நியமிக்கப்பட்டார். டோர்ஸ்டென்சன் போரில் (1643–1645) அட்மிரலாகப் பங்கேற்றார், 1645 ஆம் ஆண்டில் ரீல்மின் அட்மிரலாக நியமிக்கப்பட்டார். 1648 ஆம் ஆண்டில் எல்சிங்போர்க் கோட்டையின் ஆட்சிப் பொறுப்பு வழங்கப்பட்டது.  

## பிற்கால வாழ்க்கை
ரோசுகில்டே அமைதிப் பேச்சிற்குப் பிறகு, டென்மார்க் சுவீடனிடம் எசுக்கானியாவை இழந்தது. 1658 ஆம் ஆண்டு சுவீடன் மன்னர் சார்லஸ் பத்தாம் குசுத்தாவ் அமைதி உடன்பாட்டை மீறியபோது, ஓவ் கிட் எல்சிங்போர்க்கிற்கு வருகை தந்தபோது சிறைப்பிடிக்கப்பட்டார். அவர் முதலில் எல்சிங்போர்க் கோட்டையில் உள்ள சிறைக்கு அனுப்பப்பட்டார், பின்னர் மால்மோவுக்கு அனுப்பப்பட்டார். 1660 ஆம் ஆண்டில் சுவீடனுக்கும் டென்மார்க்கிற்கும் இடையிலான கைதிகள் பரிமாற்றத்தின் போது அவர் விடுவிக்கப்பட்டார். அந்த நேரத்தில் கிட் ஒரு வயதான, உடல் ரீதியாக பலவீனமான மனிதராக இருந்தார், கிட் 1660 இல் கோபனாவனில் இறந்தார்.
# முகுல் சோக்சி



**முகுல் சோக்சி** (*Mehul Chinubhai Choksi*, பிறப்பு - 5 மே 1959), இந்தியாவில் நகை வணிகத்தில் ஈடுப்பட்டுள்ள கீதாஞ்சலி குழுமத்தின் உரிமையாளர். இவர் பஞ்சாப் தேசிய வங்கியில் ரூபாய் 13,500 கோடி இந்திய ரூபாய் கடன் பெற்று நிதி மோசடி செய்து, 2017-ஆம் ஆண்டில் வெளிநாட்டிற்குத் தப்பியோடியதாகக் குற்றம் சாட்டபட்டவர். 2018-ஆம் ஆண்டில் நீதிமன்றத்தால் தேடப்படும் குற்றவாளியாக அறிவிக்கப்பட்ட முகுல் சோக்சியை கைது செய்து விசாரணை நடத்த இந்தியாவின் சட்ட அமலாக்க நிறுவனங்களான சிபிஐ மற்றும் அமலாக்க இயக்குனரகம் தொடர்ந்து முயற்சி செய்தன. இறுதியாக, பெல்ஜியத்தில் தங்கியிருந்த முகுல் சோக்சியை கைது செய்து இந்தியாவிடம் ஒப்படைக்க வேண்டும் என்ற கோரிக்கையை ஏற்ற பெல்ஜியம் காவல்துறை, 14 ஏப்ரல் 2025 அன்று முகுல் சோக்சியை கைது செய்தனர்.  
## இதனையும் காண்க
- நீரவ் மோதி
- தப்பியோடிய பொருளாதாரக் குற்றவாளிகள் சட்டம்
# நீரவ் மோதி



**நீரவ் தீபக் மோடி** (*Nirav Deepak Modi*) (பிறப்பு: 27 பிப்ரவரி 1971), இந்திய வைர வணிகரும், பயர்ஸ்டார் வைரம் பன்னாட்டு நிறுவனம் மற்றும் கீதாஞ்சலி குழுமத்தைச் சேரந்தவர் ஆவார். இவர் முகுல் சோக்சியின் நெருங்கிய உறவினர். இவர் ஆகத்து 2018 ஆம் ஆண்டில்.இந்திய யூனியன் வங்கியின் ஆங்காங்கு கிளையில் கடனாகப் பெற்ற $5.49 மில்லியன் அமெரிக்க டாலர் மற்றும் பஞ்சாப் தேசிய வங்கியில் கடனாகப் பெற்ற ரூபாய் 2,800 கோடி திரும்ப செலுத்தாமல் நிதி மோசடி செய்ததாக இந்திய நீதிமன்றத்தால் குற்றம் சாட்டப்பட்டவர்.  

இந்நிலையில் நீரவ் மோடி பெல்ஜியத்திற்கு தப்பி ஓடினார். இவரை மும்பை காவல்துறை, சிபிஐ, அமலாக்க இயக்குனரகம் மற்றும் பன்னாட்டுக் காவலகம் 2018 ஆம் ஆண்டு முதல் தேடி வந்தது.  
சூன் 2018இல் நீரவ் மோடி ஐக்கிய இராச்சியத்தில் அரசியல் புகழிடம் கோரி விண்ணப்பம் செய்தார். சூன் 2019ல் சுவிஸ் வங்கி நீரவ் மோடியின் $ 6 மில்லியன் அமெரிக்க டாலர் மதிப்புள்ள வங்கி கணக்கை முடக்கியது.  

## கைது மற்றும் நாடு கடத்தல் வழக்கு
பஞ்சாப் தேசிய வங்கி ஊழல் வழக்கில், 25 பிப்ரவரி 2021 அன்று ஐக்கிய இராச்சியத்தின் நீதிமன்றம், நீரவ் மோடியை இந்தியாவிற்கு நாடு கடத்த அனுமதி வழங்கியது. நீரவ் மோடி தன்னை இந்தியாவிற்கு நாடு கடத்தாமல் இருக்க ஐக்கிய இராச்சியத்தின் உச்ச நீதிமன்றத்தில் மேல்முறையீடு செய்தார். மேல்முறையீட்டை ஏற்கமறுத்த நீதிமன்றம் நீரவ் மோடிக்கு, £150,247 வழக்கு கட்டணம் செலுத்துமாறு தீர்ப்பு வழங்கியது.  
இந்திய அரசின் கோரிக்கை ஏற்று ஐக்கிய இராச்சியத்தின் காவல்துறை, நீரவ் மோடியை 19 மார்ச் 2019 அன்று இலண்டனில் கைது செய்து, எச். எம் தேம்ஸ்சைடு சிறைச்சாலையில் அடைத்தனர்.  
## இதனையும் காண்க
- முகுல் சோக்சி
- தப்பியோடிய பொருளாதாரக் குற்றவாளிகள் சட்டம்
# ராம்கானி போர்


## பின் விளைவு
இந்தப் போருக்குப் பிறகு, சீக்கியர்கள் பெசாவர் நகருக்குள் நுழைந்தனர். மேலும், நகரின் ஆட்சியாளரான சுல்தான் முகமது கான் ஏற்கனவே மகாராஜாவுடன் கூட்டணி அமைத்தார். தோஸ்த் முகமது கானுடன் கூட்டணி அமைக்கவும் மகாராஜா விரும்பினார், தோஸ்த் முகமது மறுத்ததைத் தொடர்ந்து, இரு தரப்பினரும் போருக்குத் தயாராகினர், இது கைபர் கணவாயில் மோதலுக்கு வழிவகுத்தது.
# அலிகார் வானூர்தி நிலையம்



**அலிகார் வானூர்தி நிலையம்** (*Aligarh Airport*)(IATA: HRH, ICAO: VIAH) என்பது இந்திய மாநிலமான உத்தரப்பிரதேசத்தில் அலிகார் நகரின் புறநகரில் அலிகார்-சிக்கந்திர ராவ் சாலையில் அமைந்துள்ள ஓர் உள்நாட்டு வானூர்தி நிலையமாகும். தற்போதுள்ள அரசாங்கம் வானூர்தி ஓடுதளத்தை மேம்படுத்துவதன் மூலம் இது உருவாக்கப்பட்டு வருகிறது.  

இரண்டாம் கட்டமாக 19 இருக்கைகள் கொண்ட வானூர்தி இலக்னோவிலிருந்து அலிகார் வரை 2024 மார்ச் 11 அன்று தொடங்கியது.  

அலிகார் மற்றும் இலக்னோ இடையே வானூர்திப் பயணத்தைத் தொடங்கும்போது, அலிகார் முதல் கான்பூர், அலிகாரிலிருந்து ஆசம்கர் மற்றும் பிற இடங்களுக்குப் பயணம் தொடங்குவதற்கான அறிகுறிகள் இருந்தன. அலிகாரிலிருந்து வானூர்திகளை இயக்கும் வானூர்தி நிறுவனம், இதே நிறுவனத்தின் மட்டத்தில் முதலில் அலிகாரில் முதல் ஆசம்கர் வரை பயணத்தைத் தொடங்குவதற்கான ஏற்பாடுகளைச் செய்து வருகிறது.  

## இரண்டாம் கட்டம்
இரண்டாம் கட்டத்தில், 90 இருக்கைகள் கொண்ட வானூர்திகள் மூலம் பிற நகரங்களுக்கு வானூர்தி சேவைகள் தொடங்கப்பட உள்ளன. மிகப்பெரிய வானூர்திகளான ஏர்பஸ்-320 மற்றும் போயிங்-737 கூட இங்குத் தரையிறங்க முடியும். இந்த வானூர்தி நிலையம் பன்னாட்டுத் தரத்திற்கு ஏற்ப தயாரிக்கப்பட்டு வருகிறது. 3. 5 கிலோ மீட்டர் நீளமுள்ள ஓடுபாதையும் தயார் செய்யப்பட்டு வருகிறது. ஓடுபாதை அமைக்க 675 ஏக்கர் நிலம் வேண்டும் என்று வானூர்தி நிலைய ஆணையம் கோரியுள்ளது. இதில், சுமார் 300 ஏக்கர் நிலம் கையகப்படுத்தப்பட்டுள்ளது. மேலும் 376 ஏக்கர் நிலம் கையகம் செய்யப்பட்டு வருகிறது.|data1=100|label2=ஆகத்து 2024|data2=258|label3=செப்டெம்பர் 2024|data3=142|label4=அக்டோபர் 2024|data4=167|label5=நவம்பர் 2024|data5=75|label6=திசம்பர் 2024|data6=26}}  

## வானூர்திகள்
அனைத்து வானூர்தி பயணங்களும், தற்போது நிறுத்தப்பட்டுள்ளன.
# தேய்பிறை

"**தேய்பிறை**" என்பது சந்திரன் தினம் தினமாக ஒளியை இழக்கும் காலப்பகுதியைக் குறிக்கிறது.  
இது பௌர்ணமிக்கு (முழு நிலா) பிறகு அமாவாசை (புதிய நிலா) வரை நடைபெறும்.  

தேய்பிறை: "தேயும்" என்றால் குறைந்து வரும் எனும் பொருள். "பிறை" என்றால் சந்திரன் தோன்றும் நிலை. எனவே, தேய்பிறை என்பது ஒளி குறைந்து வரும் சந்திர நிலை.  

## தேய்பிறையின் கட்டங்கள் (Phases in Waning Moon)

- குறையும் அகன்ற நிலவு (Waning Gibbous) - சந்திரன் பெரும்பகுதி ஒளியுடன் இருக்கிறது, ஆனால் ஒளி குறையத் தொடங்குகிறது.

- கடைசி பாதி நிலவு (Last Quarter) - சந்திரனின் இடது பாதி மட்டும் ஒளியுடன் காணப்படுகிறது.

- குறையும் இளஞ்சந்திர நிலை (Waning Crescent) - மெல்லிய நிலவு மட்டும் காணப்படுகிறது. ஒளி மிகக் குறைவாக இருக்கும்.

- அமாவாசை – சந்திரன் காணவே முடியாது (முழுமையாக இருள்).

| 1 | அமாவாசை | New Moon |  |
| --- | --- | --- | --- |
| 2 | வளரும் இளஞ்சந்திர நிலை | Waxing Crescent |  |
| 3 | முதல் பாதி நிலவு | First Quarter |  |
| 4 | வளரும் அகன்ற நிலவு | Waxing Gibbous |  |
| 5 | பூரண நிலவு (பௌர்ணமி) | Full Moon |  |
| 6 | குறையும் அகன்ற நிலவு | Waning Gibbous |  |
| 7 | கடைசி பாதி நிலவு | Last Quarter |  |
| 8 | குறையும் இளஞ்சந்திர நிலை | Waning Crescent | } |
# சுந்தாசையூரசு



**சுந்தாசையூரசு** (*Sundasciurus*) என்பது சையூரிடே குடும்பத்தைச் சேர்ந்த கொறிணி பேரினம் ஆகும். இதில் 20 சிற்றினங்கள் உள்ளன.  

## **பேரினம் சுந்தாசையூரசு**
- சுமாத்திரா மலை அணில் (*சுந்தாசையூரசு அல்டிடுடினிசு*)
- புரூக் அணில் (*சுந்தாசையூரசு புரூக்கி*)
- தாவோ அணில் (*சுந்தாசையூரசு தாவென்சிசு*)
- போர்னிய மலை அணில் (*சுந்தாசையூரசு எவெரெட்டி*)
- சகோதரத்துவ அணில் (*சுந்தாசையூரசு பிராடர்குலசு*)
- குதிரை வால் அணில் (*சுந்தாசையூரசு இப்பூரசு*)
- புசுவாங்கா அணில் (*சுந்தாசையூரசு கூக்சுட்ராளி*)
- ஜென்டிங்க் அணில் (*சுந்தாசையூரசு ஜென்டிங்கி*)
- வடக்கு பலவான் மர அணில் (*சுந்தாசையூரசு ஜூவென்கசு*)
- லோ அணில் (*சுந்தாசையூரசு லோவி*)
- மிண்டனாவோ அணில் (*சுந்தாசையூரசு மிண்டனென்சிசு*)
- குளியன் மரம் அணில் (*சுந்தாசையூரசு மோய்லெண்டோர்ஃபி*)
- நட்டுனா அணில் (*சுந்தாசையூரசு நட்டுனென்சிசு*)
- பிலிப்பீன்சு மரம் அணில் (*சுந்தாசையூரசு பிலிப்பினென்சிசு*)
- பலவான் மலை அணில் (*சுந்தாசையூரசு ராபோரி*)
- இராபின்சன் அணில் (*சுந்தாசையூரசு ராபின்சோனி*)
- சமர் அணில் (*சுந்தாசையூரசு சாமரென்சிசு*)
- தெற்கு பலவான் மர அணில் (*சுந்தாசையூரசு இசுடெரீ*)
- மேட்டுத்திடல் அணில் (*சுந்தாசையூரசு தகன்*)
- ஒல்லி அணில் (*சுந்தாசையூரசு தென்னுயிசு*)
# வடக்கு பலவான் மர அணில்


**வடக்கு பலவான் மர அணில்** (*Northern Palawan tree squirrel-சுந்தாசையூரசு ஜூவென்கசு*) என்பது சையூரிடே குடும்பத்தைச் சேர்ந்த கொறிணி சிற்றினமாகும். இது பிலிப்பீன்சில் காணப்படும் அகணிய உயிரி ஆகும். இதன் இயற்கையான வாழிடம் மிதவெப்ப மண்டல அல்லது வெப்பமண்டல வறண்ட காடுகள் ஆகும்.
# வடோதரா-சூரத்து மெமு



**வடோதரா-சூரத்து மெமு** (*Vadodara–Surat MEMU*) என்பது இந்தியாவிலுள்ள குசராத்து மாநிலத்தின் வடோதர நகரத் தொடருந்து நிலையத்திற்கும் சூரத்து தொடருந்து நிலையத்திற்கும் இடையில் ஓடும் பிரதான வழி மின் பல்லலகு தொடருந்து எனப்படும் மெமு வகை தொடருந்தாகும். நாள்தோறும் 69109/69110 என்ற எண்களுடன் வடோதரா-சூரத்து மெமு தொடருந்தை இந்திய இரயில்வே இயக்குகிறது.  

## சேவை
69109/சூரத்–வதோதரா மெமு தொடருந்து சராசரியாக மணிக்கு 37 கிமீ வேகத்தில் சென்று 130 கிமீ தூரத்தை 3 மணி 30 நிமிடங்களில் கடக்கிறது.  

69110/வதோதரா–சூரத் மெமு தொடருந்து சராசரியாக மணிக்கு 40 கிமீ வேகத்தில் சென்று 130 கிமீ தூரத்தை 3 மணி 15 நிமிடங்களில் கடக்கிறது.  

## பாதை
69109/69110 வடோதரா-சூரத்து மெமு தொடருந்து பாதையில் வடோதரா சந்திப்பு, விசுவாமித்ரி, மியாகம் கர்ச்சன் சந்திப்பு, பலேச்சு, நபிபூர், பருச் சந்திப்பு, அங்கிலேசுவர் சந்திப்பு, கொசம்பா சந்திப்பு, கிம், சயான், உத்ரான் மற்றும் சூரத்து ஆகிய சந்திப்புகள் உள்ளன.  

## பெட்டிகள்
வடோதரா-சூரத்து தொடருந்தில் 20 தொடருந்து பெட்டிகள் உள்ளன.
# விசுவாமித்ரி தொடருந்து நிலையம்



**விசுவாமித்ரி தொடருந்து நிலையம்** (*Vishvamitri railway station*) இந்தியாவின் குசராத்து மாநிலத்தில் உள்ள மேற்கு இரயில்வே வலையமைப்பில் இடம்பெற்றுள்ளது. வடோதரா தொடருந்து நிலையத்திலிருந்து 3 கிமீ (1.9 மைல்) தொலைவில் உள்ளது. பயணிகள் தொடருந்து, மெமு தொடருந்து மற்றும் சில விரைவு/அதிவேக தொடருந்துகள் விசுவாமித்ரி தொடருந்து நிலையத்தில் நின்று செல்கின்றன.  

## தொடருந்துகள்
பின்வரும் வேக/அதிவேக தொடருந்துகள் விசுவாமித்ரி தொடருந்து நிலையத்தில் இரு திசைகளிலும் செல்கின்றன:  
- 19215/16 சௌராட்டிரா விரைவு வண்டி
- 22929/30 பிலாத்து–வடோதரா அதிவிரைவு வண்டி]]
- 19115/16 சயாச்சிநகரி விரைவுவண்டி
- 12927 வடோதரா விரைவு வண்டி
# சாங்கிபூர் சட்டமன்ற தொகுதி, மேற்கு வங்காளம்


** சாங்கிபூர் சட்டமன்றத் தொகுதி** (Jangipur Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது முர்சிதாபாத் மாவட்டத்தில் அமைந்துள்ளது. சாங்கிபூர், ஜாங்கிபூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1971 | ராதாருதீன் அகமது | சுயேச்சை |  |
| 1972 | கபிபூர் ரகுமான் | rowspan =4 | இந்திய தேசிய காங்கிரசு |
| 1977 |  |  |  |
| 1982 |  |  |  |
| 1987 |  |  |  |
| 1991 | அப்துல் அக் | புரட்சிகர சோசலிசக் கட்சி |  |
| 1996 | கபிபூர் ரகுமான் | இந்திய தேசிய காங்கிரசு |  |
| 2001 | அபுல் அசுனத் | rowspan=2 | புரட்சிகர சோசலிசக் கட்சி |
| 2006 |  |  |  |
| 2011 | சோகுராப் | இந்திய தேசிய காங்கிரசு |  |
| 2016 | சாகிர் உசேன் | அகில இந்திய திரிணாமுல் காங்கிரசு | } |

## தேர்தல் முடிவுகள்
### 2021
# மியாகம் கர்ச்சன் சந்திப்பு தொடருந்து நிலையம்



**மியாகம் கர்ச்சன் சந்திப்பு தொடருந்து நிலையம்** (*Miyagam Karjan Junction railway station*) இந்தியாவின் குசராத்து மாநிலத்தில் உள்ள மேற்கு இரயில்வே வலையமைப்பில் இடம்பெற்றுள்ளது. வடோதரா மாவட்டத்திலுள்ள கர்ச்சன் நகரத்திற்கு இத்தொடருந்து நிலையம் சேவை செய்கிறது. எம்.ஒய்.ஜி என்ற குறியீட்டால் அடையாளப்படுத்தப்படுகிறது. இங்கு ஐந்து நடைமேடைகள் உள்ளன. இவை நன்கு பாதுகாக்கப்படாமல் உள்ளன. தண்ணீர் மற்றும் சுகாதாரம் உள்ளிட்ட பல வசதிகளும் போதுமான அளவுக்கு இல்லை. பல பயணிகள் தொடருந்துகள் , மெமு தொடருந்துகள், விரைவு வண்டிகள் மற்றும் அதிவிரைவு வண்டிகள் இங்கு நின்று செல்கின்றன.  

## தொடருந்துகள்
பின்வரும் வேக/அதிவேக தொடருந்துகள் விசுவாமித்ரி தொடருந்து நிலையத்தில் இரு திசைகளிலும் செல்கின்றன:  

- 19033/34 குசராத்து குயின்
- 12929/30 வல்சத்து–வடோதரா நகரங்களிடை அதிவிரைவு வண்டி
- 19015/16 சௌராசுட்டிரா விரைவு தொடருந்து
- 22929/30 தகானு சாலை–வடோதரா அதிவிரைவு வண்டி
- 22953/54 குஜராத் விரைவுவண்டி
- 20907/08 சயாச்சிநகரி விரைவு வண்டி
# மகி மராத்திப்பு



**மகி மராத்திப்பு** (*Mahi Maratib*) என்பது முகலாயப் பேரரசு ஆட்சியின் போது பேரரசரால் வழங்கப்பட்ட மிக உயர்ந்த கௌரவமாகும். முகலாயப் பேரரசர் சாச்சகானின் ஆட்சிக் காலத்தில் இக்கொடி அறிமுகப்படுத்தப்பட்டது. தங்க முலாம் பூசப்பட்ட செம்பினால் செய்யப்பட்ட மீன் வடிவிலான ஒரு கொடியாகும். பேரரசர் சாச்சகனால் இவ்விருது நிறுவப்பட்டது. துணிச்சல் மற்றும் வலிமையில் சிறந்த உயர் அதிகாரிகளுக்கு வழங்கப்பட்டது. இந்த கொடி தில்லி சுல்தான்களின் பாரம்பரியத்தின் தொடர்ச்சியாகும். அவர்கள் இதை மகி தர்காசு என்று அழைத்தார்கள். இதேபோன்ற, ஆனால் சிறிய மீன் கொடியை அவர்கள் பயன்படுத்தினர்.  

மீன் தலை வடிவம், உலோகத்தால் செய்யப்பட்ட ஒரு கொடிக்கம்பத்தில் பொதுவாக எடுத்துச் செல்லும் வகையில் இக்கொடி இருக்கும். மீனானது பெரிய கெளுத்தி மீன் போன்றும், மீனைத் தாங்கியுள்ள கொடிக்கம்பம் மகி மராத்திப்பு என்றும் அழைக்கப்பட்டது.
# ரோசுமேரி (கவிஞர்)


**ரோசுமேரி** (*Rosemary*) இந்தியாவின் கேரளாவைச் சேர்ந்த மலையாள மொழிக் கவிஞரும் மற்றும் மொழிபெயர்ப்பாளரும் ஆவார். 2019 ஆம் ஆண்டில் ஒட்டுமொத்த பங்களிப்புகளுக்கான கேரள சாகித்ய அகாதமி விருது உட்பட பல விருதுகளைப் பெற்றுள்ளார். *நிலாவில் ஒரு பனிநீர்சம்பா* என்ற இவரது சுயசரிதை 2021 இல் வெளியிடப்பட்டது.  

## இளமை வாழ்க்கை
மரியா கோரெட்டி என்ற பெயரில் பிறந்த ரோசுமேரி, 1956 ஜூன் 22 அன்று, கோட்டயம் மாவட்டத்தின் கஞ்சிரப்பள்ளியில், கே. சி. சாக்கோ (பாப்பச்சன்) மற்றும் ரோசம்மா ஆகியோருக்கு பிறந்தார். தனது பிறப்பு பெயரை உச்சரிப்பதில் சிரமம் இருந்ததால் இவர் தனது பெயரை ரோசுமேரி என்று மாற்றிக் கொண்டார்னார். பரதில் உள்ள கிரேசி நினைவுப் பள்ளியில் தனது பள்ளிக் கல்வியை முடித்த இவர், கஞ்சிரப்பள்ளி செயின்ட் டொமினிக் கல்லூரி, திருவனந்தபுரம் மார் இவானியோஸ் கல்லூரி, சிதம்பரம், அண்ணாமலைப் பல்கலைக்கழகம் மற்றும் திருவனந்தபுர ஊடகவியலாள்ர்கள் சங்கம் ஆகியவற்றில் தனது படிப்பைத் தொடர்ந்தார். மாத்ருபூமி நாளிதழின் தலையங்கத் துறையிலும், இந்தியா டுடே (மலையாளம்) தொலைக்காட்சி நிருபராகவும் பணியாற்றியுள்ளார்.  

ரோசுமேரி தற்போது திருவனந்தபுரத்தில் வசிக்கிறார்.  

## இலக்கிய வாழ்க்கை
கவிஞர் மாதவிக்குட்டி என்கிற கமலா தாஸ் *வக்குக்கல் செக்குருன்னிடம்* என்ற இவரது முதல் கவிதைத் தொகுப்பை 1996 இல் வெளியிட்டார். ரோசுமேரி சாகித்திய அகாதமியின் ஆலோசனைக் குழு மற்றும் மத்திய திரைப்பட சான்றிதழ் வாரியம் போன்ற பல குழுக்களில் உறுப்பினராக இருந்துள்ளார்.  

## விருதுகளும் கௌரவங்களும்
2012 ஆம் ஆண்டில், பல உருசியப் படைப்புகளை மலையாள மொழியில் அறிமுகப்படுத்தியதற்காக, மாஸ்கோவின் எசெனின் அருங்காட்சியகம், அறக்கட்டளை ருஸ்கி மிர் மற்றும் திருவனந்தபுரத்தின் உருசியக் கலாச்சார மையத்தின் 4 வது எசெனின் விருது போன்ற விருதுகளைப் பெற்றுள்ளார். 2019 ஆம் ஆண்டில், ஒட்டுமொத்த பங்களிப்புகளுக்கான கேரள சாகித்திய அகாதமி விருதைப் பெற்றார். இவர் எஸ். பி. டி கவிதை விருது, முத்துக்குளம் பார்வதி அம்மா விருது மற்றும் இலலிதாம்பிகா அந்தர்ஜநம் இளம் எழுத்தாளர் விருது ஆகியவற்றையும் பெற்றுள்ளார்.
# பர்வதத்வராக வம்சம்



**பர்வதத்வராக வம்சம்** (*Parvatadvaraka dynasty*) என்பது இந்திய மாநிலமான ஒரிசாவில் உள்ள தேல் ஆறு பள்ளத்தாக்கை (கலகண்டி) கட்டுப்படுத்திய ஓர் அரச குடும்பமாகும். பர்வதத்வர்கர்கள் சுதம்பேசுவரி தெய்வத்தின் பக்தர்கள் ஆவர்.  

## ஆட்சியாளர்கள்
பர்வதத்வராக வம்சத்தின் அறியப்பட்ட ஆட்சியாளர்கள் பின்வருமாறு:  
- சோபனராசா
- துசுத்திகாரா
# ஸ்கார்ப் டெக்னாலஜிஸ்



**ஸ்கார்ப் டெக்னாலஜிஸ்**, இன்க் ஒரு அமெரிக்க நிறுவனம் (ஆகஸ்ட் 12,2015 அன்று பதிவு செய்யப்பட்டது, எண். 201522510335 கலிபோர்னியாவின் இர்வினை அடிப்படையாகக் கொண்டுள்ளது. மோர்கன் குஸ்டாவ்சன் மற்றும் பால் பினன் ஆகியோரால் நிறுவப்பட்ட இந்த நிறுவனம், அக்டோபர் 2015 இல் ஸ்கார்ப் லேசர் ரேசரை(சவரக் கத்தி) ஊக்குவிக்க கிக்ஸ்டார்ட்டர் பிரச்சாரத்தைத் தொடங்கியபோது பொதுமக்களின் கவனத்தை ஈர்த்தது. இது மூன்று வாரங்களுக்குள் 4 மில்லியன் டாலருக்கும் இந்திய மதிப்பில் 40 லட்சமும் அதிகமான உறுதிமொழிகளைப் பெற்றது. இருப்பினும், அக்டோபர் 12 அன்று, கிக்ஸ்டார்ட்டரால் பிரச்சாரம் ரத்து செய்யப்பட்டது, அவர் ஸ்கார்ப் தங்கள் விதிகளை மீறியதாக குற்றம் சாட்டினார். கிக்ஸ்டார்ட்டர் இடைநீக்கம் செய்யப்பட்ட சில மணி நேரங்களுக்குள் ஒரு புதிய இண்டிகாகோ பிரச்சாரம் தொடங்கப்பட்டது, பின்னர் அது மார்ச் 2016 இல் சாதனம் ஆதரவாளர்களுக்கு வெளியிடப்படும் என்ற கூற்றுடன் 500,000 அமெரிக்க டாலர்களை திரட்டியது.
# ஈசான்பூர்


**ஈசான்பூர்** (*Isanpur*), இந்தியாவின் குஜராத் மாநிலத்தின் அகமதாபாத் மாவட்டம், அகமதாபாத் மாநகராட்சிக்கு உட்பட்ட நகர்புற பகுதி ஆகும். ஈசான்பூர் பகுதியில் 1861ஆம் ஆண்டில் ஜோத்தாபாயால் நிறுவப்பட்ட 210 அடி (64 மீட்டர் ) நீளம் மற்றும் 21 அடி (6.4 மீட்டர்) அகலம் கொண்ட ஜோத்தாபாய் படிக்கிணறு உள்ளது.இது நான்கு அரங்குகளைக் கொண்டுள்ளது மற்றும் நுழைவாயில் அரங்கம் விதானத்தால் ஆனது.இப்படிகிணற்றை 2017-18ஆம் ஆண்டுகளில் இந்தியத் தொல்லியல் ஆய்வகம் மறுசீரமைத்தது.  

## இதனையும் காண்க
- ஜோத்தாபாய் படிக்கிணறு
- குசராத்திலுள்ள படிக்கட்டுக் கிணறுகளின் வரலாறு
# 1988 பஞ்சாப் வெள்ளம்


**1988 பஞ்சாப் வெள்ளம்** (*1988 Punjab floods*) 1988 ஆம் ஆண்டு இந்தியாவின் பஞ்சாபில் ஏற்பட்ட பெருவெள்ளத்தைக் குறிக்கிறது. மாநிலத்தில் இருந்த அனைத்து ஆறுகளும் நிரம்பி வழிந்த காரணத்தால் ஆயிரக்கணக்கான மக்கள் கொல்லப்பட்டும் இடம்பெயர்ந்தும் இன்னல்களுக்கு ஆளாகினர். பஞ்சாப் மாநிலம் அதன் மிகவும் பேரழிவுகரமான வெள்ளத்தை அப்போது சந்தித்தது.  

1988 ஆம் ஆண்டு செப்டம்பர் மாதம் 23 ஆம் தேதி முதல் 26 ஆம் தேதி வரை நான்கு நாட்களில், பக்ரா பகுதியில் 634 மிமீ மழை பெய்தது. மக்கள் தங்கள் பயிர்களை இழந்தனர். பியாசு பக்ரா மேலாண்மை வாரியம் மீது குற்றம் சாட்டப்பட்டு, அணையிலிருந்து தண்ணீரை விடுவித்து வெள்ளத்தைத் தூண்டியதற்கு வாரியம் பொறுப்பாக்கப்பட்டது.  

வெள்ளத்தில் பியாசு பக்ரா நிர்வாக வாரியத்தின் மெத்தனப் போக்கிற்கு பழிவாங்கும் விதமாக பக்ரா பியாசு மேலாண்மை வாரியத்தின் தலைவர் பி. என். குமார் தீவிரவாதிகளால் சுட்டுக் கொல்லப்பட்டார்.  

பஞ்சாபின் 12,989 கிராமங்களில் 9,000 கிராமங்கள் வெள்ளத்தில் மூழ்கின. அவற்றில் 2,500 கிராமங்களுக்கும் மேற்பட்டவை முற்றிலும் வெள்ளத்தில் மூழ்கின. அல்லது அடித்துச் செல்லப்பட்டன. இது பஞ்சாப் வரலாற்றில் நிகழ்ந்த மிகப்பெரிய வெள்ளமாகும். ஏனெனில் இவ்வெள்ளம் 34 இலட்சத்துக்கும் மேற்பட்ட மக்களின் வாழ்க்கையை பாதித்தது. மக்கள் உயிர்வாழவும் வெள்ளத்தை நிர்வகிக்கவும் முயன்றபோது, மத்திய விவசாய அமைச்சர் பச்சன் லாய் வெள்ளம் ஒரு ஆசீர்வாதம் என்று கண்மூடித்தன்மாகக் கூறினார்-வெள்ளம் பஞ்சாபின் நிலத்தடி நீர் மட்டத்தை அதிகரிக்கும் என்பது அவரது தர்க்கமாக இருந்தது.
# ஜோத்தாபாய் படிக்கிணறு


**ஜேத்தாபாய் படிக்கிணறு** (*Jethabhai's Stepwell*) என்பது இந்தியாவின், குஜராத் மாநிலத்தின் அகமதாபாத் நகரத்தில் உள்ள ஈசான்பூர் பகுதியில் அமைந்துள்ளது. இந்த படிக்கிணற்றை 1860களில் நிறுவியவர் ஜேத்தாபாய் மூல்ஜி எனும் பெண்மணி ஆவார். இப்படிகிணறு 210 அடி நீளம் மற்றும் 21-22 அடி அகலம் கொண்டது.  

## கட்டிடக்கலை

இப்படிக்கிணறு நான்கு மண்டபங்களைக் கொண்டுள்ளது. மேலும் நுழைவாயில் மண்டபத்தின் மீது விதானம் (மேற்கூரை) அமைக்கப்பட்டுள்ளது.  
2017-18களில் இப்படிகிணற்றை இந்தியத் தொல்லியல் ஆய்வகம் சீரமைத்தது.  

## இதனையும் காண்க
- குசராத்திலுள்ள படிக்கட்டுக் கிணறுகளின் வரலாறு